35 danskere har siden december mistet livet på grund af en invasiv streptokokinfektion. Det oplyser Statens Serum Institut (SSI) til TV 2. Infektionen er fundet over hele landet, men flest tilfælde har været i Nordjylland. Alligevel er professor og overlæge ved infektionsmedicinsk afdeling på Aalborg Universitetshospital, Henrik Nielsen, ikke bekymret. - Det er et stort tal på en måde, men det er i hele Danmark over nogle måneder, så promillevist er det ganske få, af dem, der har fået en kortvarig bakterie infektion, siger han og uddyber: - Vi er ikke generelt bekymrede for tilstanden, men er man mere syg og på en alvorlig måde, så skal man søge læge for at blive vurderet, siger han. En nye type Han kan ikke sige helt præcist, hvorfor det netop er nu, at vi ser flere tilfælde af alvorlig sygdom med bakterien end vi normalt gør. Men han har et par formodninger. - Vi tænker, der kan være to mulige forklaringer på, at det er øget denne gang: Det ene er, at der øjensynligt er en ny undertype af den her streptokokbakterie som almindeligvis ikke er tilstede, så der er måske en ny bakterie der. - Og så er der det forhold, at den her bakterie under nedlukningen næsten var væk, og nu er den så tilbage, og måske er vi ikke så immune for øjeblikket, forklarer han til TV2 Nord.

Opsummering:
Der har været fleste tilfælde af kødædende bakterier i Nordjylland.